15મી મે, 1967ના રોજ મુંબઈમાં મરાઠી બ્રાહ્મણ પરિવારમાં માધુરી દીક્ષિતનો જન્મ થયો. પિતા શંકર દીક્ષિત તથા માતા સ્નેહ લતા દીક્ષિતના લાડકડાં માધુરી બાળપણથી જ ડૉક્ટર બનવા ઇચ્છતા હતાં અને કદાચ એટલે જ માધુરીએ પોતાના જીવન સાથી તરીકે શ્રીરામ નેનેની પસંદગી કરી કે જે વ્યવસાયે એક તબીબ છે. ડિવાઇન ચાઇલ્ડ હાઈસ્કૂલમાં ભણ્યા બાદ માધુરીએ મુંબઈ યુનિવર્સિટીમાંથી સ્નાતકનું શિક્ષણ પૂર્ણ કર્યું. બાળપણથી જ નૃત્યમાં રસ ધરાવતાં માધુરીએ આઠ વર્ષની તાલીમ લીધી. પોતાના સશક્ત અભિનય અને કાતિલ સ્મિતથી આજે પણ તેઓ લાખો દિલો ઉપર રાજ કરે છે.